***2. Napirendi pont***

***ELŐTERJESZTÉS***

***Csabdi Község Önkormányzat Képviselő-testületének***

***2016. június 2. rendkívüli ülésére***

***Előterjesztés címe és tárgya: TOP  3.2.1-15 Önkormányzati épületek energetikai korszerűsítése pályázat előkészítéséről szóló 57/2016. (VI.1.)******határozat visszavonása******és a TOP  3.2.1-15 Önkormányzati épületek energetikai korszerűsítése vonatkozó pályázat benyújtása***

***Előterjesztő: Huszárovics Antal polgármester***

***Az előterjesztést készítette: dr. Sisa András jegyző***

***Tisztelt Képviselő-testület!***

*A tegnapi rendkívüli Képviselő-testületi ülésen, döntöttünk arról, hogy nem kívánunk részt venni a* ***TOP-3.21-15 sz. Önkormányzati épületek energetikai korszerűsítése*** *című pályázaton, mert a pályázat előkészítésére és benyújtására megbízandó vállalkozások a megküldött árajánlatuk alapján a feladat elvégzéséért a pályázat kimenetelétől függetlenül is igényt tartanak a vállalkozói díjra. Ennek mértéke azonban olyan magas, amelyet az Önkormányzat költségvetése terhére nem állt módunkban vállalni az esetleges vesztes pályázat esetén.*

*A kedvezőtlen döntésünkről tájékoztattuk az árajánlatot benyújtó vállalkozásokat, melyek közül az ANPAST Europroject Szolgáltató Kft, felülbírálta korábbi ajánlatát és vállalta, hogy a munkájukért járó díjazást csak a pályázat elnyerése esetén vagyunk kötelesek kifizetni, vagyis ők sikerdíjért, pénzügyi kockázat nélkül vállalják a munkát.*

*Ennek megfelelően javasolom, hogy Csabdi Község Önkormányzata a tulajdonában álló épületállomány energetikai célú felújítását valósítsa meg a* ***TOP-3.21-15 sz. Önkormányzati épületek energetikai korszerűsítése*** *című felhívás alapján, 100%-os pályázati támogatás útján. A projekt terv összeállításához – az idő rövidségére tekintettel – javasolom az ANPAST Europroject Szolgáltató Kft megbízását a nyertes pályázatban külön soron elszámolható döntéselőkészítési költségkeret erejéig, önkormányzati saját forrás bevonása nélkül.*

*Kérem a Tisztelt Képviselőket, hogy határozatát meghozni szíveskedjék!*

***Csabdi, 2016. június 2.***

 ***Tisztelettel:***

 ***Huszárovics Antal***

 ***polgármester***

***Határozati javaslat:***

***1.***

***Csabdi Község Önkormányzat Képviselő-testületének***

***/2016. (VI.2.) számú határozata***

***TOP  3.2.1-15 Önkormányzati épületek energetikai korszerűsítése pályázat előkészítéséről szóló 57/2016. (V.I.1.)******határozat visszavonása***

*Csabdi Község Önkormányzat Képviselő-testülete úgy dönt, hogy a Csabdi Község Önkormányzat Képviselő-testületének 57/2016. (VI.1.) számú határozatát**a mai nappal visszavonja.*

*Határidő: azonnal*

*Felelős: polgármester*

***2.***

***Csabdi Község Önkormányzatának***

***Képviselő- testületének***

*……****/2016. (V.30.) számú határozata***

***TOP  3.2.1-15 Önkormányzati épületek energetikai korszerűsítésére vonatkozó pályázat benyújtásáról***

*Csabdi Község Önkormányzat Képviselő-testülete úgy dönt, hogy TOP  3.2.1-15 Önkormányzati épületek energetikai korszerűsítésére vonatkozó pályázatát benyújtja és annak előkészítésével ANPAST Europroject Szolgáltató Kft.-t bízza meg. Az előkészítésben részt vevő gazdasági társaság a projekt terv elkészítését a nyertes pályázatban elszámolható költségkeret terhére végzi.*

*A Képviselő-testület felhatalmazza a polgármestert a határozat mellékletét képező vállalkozási szerződés aláírására.*

 *Felelős: Polgármester*

 *Határidő: Azonnal*